CELEX: 32016D1224
Language: bg
Date: 2016-07-18 00:00:00
Title: Решение (ЕС) 2016/1224 на Съвета от 18 юли 2016 година относно сключването на протокол към Евро-средиземноморско споразумение за асоцииране между Европейската общност и нейните държави членки, от една страна, и Република Ливан, от друга страна, за да бъде взето предвид присъединяването на Чешката република, Република Естония, Република Кипър, Република Латвия, Република Литва, Унгария, Република Малта, Република Полша, Република Словения и Словашката република към Европейския съюз

28.7.2016   
            
            
               BG
            
            
               Официален вестник на Европейския съюз
            
            
               L 202/1
            
         РЕШЕНИЕ (ЕС) 2016/1224 НА СЪВЕТА
   от 18 юли 2016 година
   относно сключването на протокол към Евро-средиземноморско споразумение за асоцииране между Европейската общност и нейните държави членки, от една страна, и Република Ливан, от друга страна, за да бъде взето предвид присъединяването на Чешката република, Република Естония, Република Кипър, Република Латвия, Република Литва, Унгария, Република Малта, Република Полша, Република Словения и Словашката република към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 от него, във връзка с член 218, параграф 6, буква а) и член 218, параграф 8,
   като взе предвид Акта за присъединяване от 2003 г., и по-специално член 6, параграф 2 от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               Протоколът към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна (наричан по-нататък „протоколът“), бе подписан от името на Съюза и неговите държави членки на 1 април 2015 г.
            
         
               (2)
            
            
               Необходимо е да се одобри протоколът,
            
         ПРИЕ СЛЕДНОТО РЕШЕНИЕ:
   Член 1
   Протоколът към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, се одобрява от името на Съюза и неговите държави членки, за да бъде взето предвид присъединяването на Чешката република, Република Естония, Република Кипър, Република Латвия, Република Литва, Унгария, Република Малта, Република Полша, Република Словения и Словашката република към Европейския съюз (1).
   Член 2
   Председателят на Съвета извършва от името на Съюза следната нотификация:
   
      „Вследствие на влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник, като от същата дата упражнява всички права и поема всички задължения на Европейската общност. Следователно позоваванията на „Европейската общност“ или на „Общността“ в текста на Евро-средиземноморското споразумение и на протокола следва да бъдат четени като позовавания на „Европейския съюз“ или на „Съюза“.“
   
   Член 3
   Настоящото решение влиза в сила в деня на неговото приемане.
   
      Съставено в Брюксел на 18 юли 2016 година.
      
         
            За Съвета
         
         
            Председател
         
         F. MOGHERINI
      
   
   
      (1)  Протоколът е приложен към решението за неговото подписване.